ΑΠΟΦΑΣΕΙΣ
Αριθμ. ΔΠΘ/ΑΔΥΚΔ/ΣΥΓΚ/37573/3617/773
Μετονομασία του Εργαστηρίου Φυσικής Ανθρωπολογίας σε Εργαστήριο Βιολογικής Ανθρωπολογί-
ας του Τμήματος Ιστορίας και Εθνολογίας της Σχολής Κλασικών και Ανθρωπιστικών Σπουδών του
Δημοκριτείου Πανεπιστημίου Θράκης (Δ.Π.Θ.) Έγκριση Εσωτερικού Κανονισμού Λειτουργίας.
Η ΣΥΓΚΛΗΤΟΣ
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Τα άρθρα 76-78 του ν. 4727/2020 «Ψηφιακή Δια­
κυβέρνηση [Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024] - Ηλεκτρονικές Επικοινωνίες [Ενσωμάτωση
στο Ελληνικό Δίκαιο της Οδηγίας (ΕΕ) 2018/1972] και
άλλες διατάξεις» (Α’ 184).
5. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Την παρ. 4 του άρθρου 16 και τα άρθρα 46 και 47 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
7. Το Παράρτημα 2 του Εσωτερικού Κανονισμού του
Δημοκριτείου Πανεπιστημίου Θράκης (Β’ 4751/2024)
που αφορά τον Κανονισμό Λειτουργίας Πανεπιστημιακών Εργαστηρίων του Δημοκριτείου Πανεπιστημίου
Θράκης.
8. Την υπό στοιχεία ΔΠΘ/ΤΙΕΘΝ/10776/302/6-11-2024
απόφαση της Συνέλευσης (αριθ. 5/23-10-2024 συν.) του
Τμήματος Ιστορίας και Εθνολογίας της Σχολής Κλασικών
και Ανθρωπιστικών Σπουδών του Δ.Π.Θ., που αφορά στη
μετονομασία του Εργαστηρίου Φυσικής Ανθρωπολογίας
σε Εργαστήριο Βιολογικής Ανθρωπολογίας του Τμήματος Ιστορίας και Εθνολογίας της Σχολής Κλασικών και
Ανθρωπιστικών Σπουδών του Δ.Π.Θ. και στην έγκριση
του Εσωτερικού Κανονισμού Λειτουργίας του.
9. Την  υπό στοιχεία  ΔΠΘ/ΤΙΕΘΝ/14222/380/21-10-2024
αίτηση της Χριστίνας Παπαγεωργοπούλου, Καθηγήτριας
του Τμήματος Ιστορίας και Εθνολογίας της Σχολής Κλασικών και Ανθρωπιστικών Σπουδών του Δ.Π.Θ.
10. Την υπό στοιχεία ΔΠΘ/ΔΔΚ/ΤΔΜΕ/11097/1045/
210/15-12-2017 (Β’ 4834) πράξη του Πρυτανεύοντα του
Δ.Π.Θ. Καθηγητή Σταύρου Τουλουπίδη, που αφορά στη
μετονομασία του Εργαστηρίου Ανθρωπολογίας του Τμήματος Ιστορίας και Εθνολογίας της Σχολής Κλασικών και
Ανθρωπιστικών Σπουδών του Δ.Π.Θ. σε Εργαστήριο Φυσικής Ανθρωπολογίας και στην έγκριση του Εσωτερικού
Κανονισμού Λειτουργίας του.
11. Την υπό στοιχεία ΔΠΘ/ΣΥΓΚ/11095/549/23-10-2017
(αριθ. 50/47/28-9-2017 συν.) απόφαση της Συγκλήτου
του Δ.Π.Θ., με την οποία εγκρίθηκε η μετονομασία του
Εργαστηρίου Ανθρωπολογίας του Τμήματος Ιστορίας
και Εθνολογίας της Σχολής Κλασικών και Ανθρωπιστικών
Σπουδών του Δ.Π.Θ. σε Εργαστήριο Φυσικής Ανθρωπολογίας και ο Εσωτερικός Κανονισμός Λειτουργίας του.
12. Το υπό στοιχεία ΔΠΘ/ΤΙΕΘΝ/2613/112/28-9-2017
(ΔΠΘ/ΔΔΚ/ΤΔΜΕ/5894/464/111/29-9-2017) έγγραφο
του Τμήματος Ιστορίας και Εθνολογίας της Σχολής Κλασικών και Ανθρωπιστικών Σπουδών του Δ.Π.Θ., που αφορά
στη μετονομασία του Εργαστηρίου Ανθρωπολογίας.
13. Το π.δ. 480/1993 (Β’ 214) με το οποίο ιδρύθηκε το
Εργαστήριο Ανθρωπολογίας του Τμήματος Ιστορίας και
Εθνολογίας της Σχολής Κλασικών και Ανθρωπιστικών
Σπουδών του Δ.Π.Θ.
14. Την υπό στοιχεία ΔΠΘ/ΣΥΓΚ/28036/1162/20-1-2023
(Β’ 540) απόφαση της Συγκλήτου του Δ.Π.Θ., σχετική με
την έγκριση Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων του Δ.Π.Θ.
15. Την υπό στοιχεία ΔΠΘ/ΔΔΚ/25927/2643/3-1-2023
(ΥΟΔΔ 4) διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Δ.Π.Θ. .
16. Την υπό στοιχεία ΔΠΘ/ΠΡ/27669/1883/18-1-2023
(Β’ 267) πράξη του Πρύτανη του Δ.Π.Θ. που αφορά στον
καθορισμό του τομέα ευθύνης και των επιμέρους αρμοΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1802
11.04.2025 18:56:43
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
διοτήτων των τεσσάρων (4) Αντιπρυτάνεων του Δημοκριτείου Πανεπιστημίου Θράκης και της σειράς αναπλή-
ρωσης Πρύτανη, σύμφωνα με την παρ. 2 του άρθρου 15
του ν. 4957/2022 (Α’ 141).
17. Την υπό στοιχεία ΔΠΘ/ΑΔΥΚΔ/ΣΥΓΚ/34656/3306/
708/14-1-2025 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστημίου
Θράκης για το ακαδημαϊκό έτος 2024-2025.
18. Το γεγονός ότι από την εφαρμογή των διατάξεων της παρούσας απόφασης δεν προκαλείται επιπλέ-
ον δαπάνη σε βάρος του κρατικού προϋπολογισμού ή
του προϋπολογισμού του Δημοκριτείου Πανεπιστημίου
Θράκης.
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφάσισε:
Να εγκρίνει τη μετονομασία του Εργαστηρίου Φυσικής
Ανθρωπολογίας σε Εργαστήριο Βιολογικής Ανθρωπολογίας του Τμήματος Ιστορίας και Εθνολογίας της Σχολής
Κλασικών και Ανθρωπιστικών Σπουδών του Δ.Π.Θ. και
τον Εσωτερικό Κανονισμό Λειτουργίας, ο οποίος έχει ως
εξής:
Εσωτερικός Κανονισμός Λειτουργίας του Εργαστηρίου
Βιολογικής Ανθρωπολογίας
Άρθρο 1
Το Εργαστήριο Φυσικής Ανθρωπολογίας του Τμήματος Ιστορίας και Εθνολογίας της Σχολής Κλασικών και
Ανθρωπιστικών Σπουδών του Δημοκρίτειου Πανεπιστημίου Θράκης μετονομάζεται σε Εργαστήριο Βιολογικής
Ανθρωπολογίας, το οποίο εξυπηρετεί τις εκπαιδευτικές
και ερευνητικές ανάγκες στο γνωστικό αντικείμενο της
Βιολογικής Ανθρωπολογίας και των πληθυσμιακών αναλύσεων. Στις δραστηριότητες του Εργαστηρίου περιλαμ-
βάνονται μορφολογικές, απεικονιστικές, χημικές, βιομοριακές και δημογραφικές αναλύσεις σε ανθρωπολογικό
υλικό αρχαιολογικής και ιατροδικαστικής προέλευσης
αλλά και σε σύγχρονους πληθυσμούς καθώς και ψηφιακές εφαρμογές στα γνωστικά του αντικείμενα.
Άρθρο 2
Ο εσωτερικός κανονισμός του μετονομασθέντος με το
προηγούμενο άρθρο Εργαστηρίου, καθορίζεται σύμφωνα με τα οριζόμενα στα επόμενα άρθρα.
Άρθρο 3
Αποστολή
Το Εργαστήριο Βιολογικής Ανθρωπολογίας έχει ως
αποστολή:
1. Την κάλυψη των διδακτικών αναγκών σε προπτυχιακό και μεταπτυχιακό επίπεδο του Τμήματος Ιστορίας
και Εθνολογίας, του τμήματος ανθρωπιστικών Σπουδών
της Σχολής Ανθρωπιστικών Επιστημών, καθώς και άλλων
Τμημάτων του Πανεπιστημίου Θράκης στα γνωστικά
αντικείμενα τα οποία θεραπεύει.
2. Την ανάπτυξη προγραμμάτων διδασκαλίας και έρευνας για μεταπτυχιακούς φοιτητές, υποψήφιους διδάκτο-
ρες και μεταδιδακτορικούς ερευνητές στα πλαίσια των
γνωστικών του αντικειμένων και επιστημονικών πεδίων
που μνημονεύονται στο άρθρο 1 του παρόντος.
3. Την κάθε μορφής συνεργασία με όλα τα κέντρα
ερευνών και ακαδημαϊκά ιδρύματα Της Ελλάδας και της
Αλλοδαπής, εφόσον οι επιστημονικοί τους στόχοι συμπίπτουν, συμβαδίζουν και αλληλοσυμπληρώνονται, μέσα
στο πνεύμα αμοιβαιότητας και συλλογικής εργασίας.
4. Την οργάνωση σεμιναρίων, συμποσίων, συνεδρίων,
διαλέξεων, εκθέσεων καθώς και την πραγματοποίηση
δημοσιεύσεων και εκδόσεων.
5. Τη συνεργασία με σχετικές δημόσιες υπηρεσίες, δήμους, κοινότητες και άλλους κοινωνικούς και επιστημονι-
κούς φορείς για τη μελέτη ζητημάτων και την ανάπτυξη
δράσεων που θα συμβάλλουν στην ανάπτυξη της χώρας.
6. Την παροχή εξειδικευμένων υπηρεσιών προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του Ιδρύματος, και ιδίως προς
τους φορείς του δημόσιου τομέα, όπως αυτός οριοθετείται σύμφωνα με την περ. α’ της παρ. 1 του άρθρου 14
του ν. 4270/2014, όπως ισχύει.
7. Την διεξαγωγή βασικής και εφαρμοσμένης έρευνας
στα γνωστικά αντικείμενα και τα επιστημονικά πεδία
δράσης του με σκοπό την ανάπτυξη νέας γνώσης και την
απόκτηση τεχνογνωσίας τόσο σε θεωρητικό όσο και σε
πειραματικό - εφαρμοσμένο επίπεδο.
8. Την εξασφάλιση πόρων και πηγών χρηματοδότησης
για την ενίσχυση της έρευνας στα επιστημονικά πεδία
που αφορούν την εν γένει επιστημονική και ερευνητική
του δραστηριότητα.
9. Την παροχή επιστημονικού και εξειδικευμένου συμβουλευτικού έργου προς τρίτα φυσικά ή νομικά πρόσω-
πα ιδίως με γνωμοδοτήσεις και μελέτες.
10. Τον σχεδιασμό, την υποβολή και υλοποίηση μελετών και έργων (ερευνητικών, επιμορφωτικών, αναπτυ-
ξιακών προγραμμάτων), την οικονομική διαχείριση των
οποίων αναλαμβάνει ο Ειδικός Λογαριασμός Κονδυλίων
Έρευνας του Ιδρύματος (εφεξής «ΕΛΚΕ»), καθώς και την
οργάνωση και παροχή επιμορφωτικών προγραμμάτων
μέσω του Κέντρου Επιμόρφωσης και Διά Βίου Μάθησης
στα γνωστικά του αντικείμενα και τα επιστημονικά πεδία
στα οποία εξακτινώνει τη δράση του.
11. Την διεξαγωγή βιομηχανικής έρευνας, στο πλαίσιο
συμφώνου συνεργασίας με επιχειρήσεις ή βιομηχανίες
της ημεδαπής ή αλλοδαπής, σύμφωνα με τον Κανονισμό
ή Οδηγό Μεταφοράς Τεχνολογίας.
12. Κάθε άλλη δραστηριότητα που καθορίζεται από
τον εσωτερικό κανονισμό του, εφόσον προάγει τη διδασκαλία, την επιστήμη και την έρευνα στα γνωστικά του
αντικείμενα και είναι σύμφωνη προς τους σκοπούς, την
αποστολή του Ιδρύματος και την κείμενη νομοθεσία.
Άρθρο 4
Τοποθέτηση προσωπικού
1. Το προσωπικό του Εργαστηρίου Βιολογικής Ανθρωπολογίας απαρτίζεται από τα μέλη Δ.Ε.Π. του Τμήματος
Ανθρωπιστικών Σπουδών που το γνωστικό τους αντικείμενο εμπίπτει στα ερευνητικά ενδιαφέροντα του Εργα-
στηρίου, καθώς και τα μέλη Ε.Ε.Π.,Ε.ΔΙ.Π., Ε.Τ.Ε.Π. και το
λοιπό επιστημονικό προσωπικό που τοποθετείται στα
Εργαστήρια σύμφωνα με τις διατάξεις του άρθρου 50
του ν. 4957/2022, όπως ισχύει.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
2. Τα μέλη Δ.Ε.Π. εντάσσονται στο Εργαστήριο και
απεντάσσονται από αυτό με απόφαση της Συνέλευσης
του Τμήματος.
3. Η τοποθέτηση των μελών Ε.Ε.Π., Ε.ΔΙ.Π. και Ε.Τ.Ε.Π.
γίνεται με πράξη του Πρύτανη, ύστερα από εισήγηση
της Συνέλευσης του Τμήματος.
4. Στo Eργαστήριο Βιολογικής Ανθρωπολογίας δύναται
να τοποθετείται διοικητικό προσωπικό του Ιδρύματος,
καθώς και να απασχολούνται/δραστηριοποιούνται και
οι ακόλουθες κατηγορίες προσωπικού: α) επισκέπτες καθηγητές/τριες και επισκέπτες ερευνητές/τριες, β) ερευ-
νητές/τριες επί συμβάσει, γ) επιστημονικοί συνεργάτες
της παρ. 1 του άρθρου 58 του ν. 4957/2022, όπως ισχύει
δ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή σχέση
εργασίας ορισμένου χρόνου σε περίπτωση εκτέλεσης
έργων/προγραμμάτων από το Εργαστήριο, ε) προσωπικό του Ιδρύματος για την εκτέλεση πρόσθετου έργου
επ’ αμοιβή στ) προσωπικό που προβλέπεται από ειδικές
νομοθετικές διατάξεις.
5. Η μισθοδοσία του προσωπικού της ως άνω παραγράφου δεν βαρύνει τον προϋπολογισμό του Ιδρύματος
και καλύπτεται αποκλειστικά από πόρους του Εργαστηρίου, η διαχείριση των οποίων πραγματοποιείται μέσω
του ΕΛΚΕ.
Άρθρο 5
Διοίκηση - Αρμοδιότητες
1. Το Εργαστήριο Βιολογικής Ανθρωπολογίας διευθύνεται από μέλος του Διδακτικού Ερευνητικού Προσω-
πικού (Δ.Ε.Π.) που ορίζεται, σύμφωνα με τις εκάστοτε
ισχύουσες διατάξεις.
2. Ο Διευθυντής ασκεί τις αρμοδιότητες που ορίζει το
άρθρο 48 του ν. 4957/2022 και επιπλέον:
α. Προΐσταται και εποπτεύει τη λειτουργία του Εργαστηρίου,
β. μεριμνά για την εφαρμογή του Πρότυπου Εσωτερικού Κανονισμού Λειτουργίας, του Εσωτερικού Κανο-
νισμού Λειτουργίας, του εσωτερικού κανονισμού του
Ιδρύματος και των αποφάσεων των οργάνων του, καθώς
και για την τήρηση της νομοθεσίας,
γ. έχει την ιδιότητα του/της Επιστημονικά Υπευθύνου
σε έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του Εργαστηρίου,
δ. εισηγείται προς τον/την Πρύτανη την τοποθέτηση
ή διάθεση διοικητικού προσωπικού του Ιδρύματος για
την υποστήριξή του Εργαστηρίου,
ε. εισηγείται προς την Επιτροπή Ερευνών του ΕΛΚΕ
του ιδρύματος την πρόσληψη έκτακτου ερευνητικού,
επιστημονικού και λοιπού προσωπικού για τις ανάγκες
του Εργαστηρίου,
στ. υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
ζ. ο/η Διευθυντής/ντρια συντονίζει κάθε εργασία η
οποία γίνεται στο πλαίσιο ερευνητικού προγράμματος
ή άλλου έργου που έχει αποφασισθεί και καθορίζει
την προτεραιότητα στη χρησιμοποίηση αναλωσίμων,
οργάνων και χώρων, σε περίπτωση που δεν υπάρχει
άλλη σχετική απόφαση. Επίσης, έχει την ευθύνη για την
προστασία των οργάνων και των εγκαταστάσεων από
βλάβες, την ασφαλή παραμονή του προσωπικού, των
φοιτητών και επισκεπτών και γενικά την ευθύνη για την
απρόσκοπτη λειτουργία του Εργαστηρίου,
η. συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου,
θ. καταρτίζει και υποβάλλει για έγκριση στα αρμόδια
όργανα του ιδρύματος το ετήσιο πρόγραμμα λειτουργίας
του Εργαστηρίου και μεριμνά για την τήρησή του,
ι. μεριμνά για την οικονομική διαχείριση των εσόδων
του Εργαστηρίου,
ια. μεριμνά για την κατανομή των χώρων του Εργαστηρίου,
ιβ. υποβάλλει τον ετήσιο απολογισμό των δραστηριοτήτων του Εργαστηρίου,
ιγ. εισηγείται στους υπευθύνους αναλώσιμων υλικών
και κινητού εξοπλισμού,
ιδ. υπογράφει κάθε εξερχόμενο έγγραφο και γενικά
είναι υπεύθυνος για την ομαλή και αποδοτική λειτουργία
του Εργαστηρίου,
ιε. ασκεί κάθε άλλη αρμοδιότητα που ορίζεται στον
εσωτερικό κανονισμό του Ιδρύματος και στον Εσωτερικό Κανονισμό λειτουργίας του πανεπιστημιακού
εργαστηρίου.
Άρθρο 6
Λειτουργία
1. Το Εργαστήριο Βιολογικής Ανθρωπολογίας λειτουργεί κατά τις εργάσιμες ημέρες και ώρες, σύμφωνα με
τον κανονισμό του Ιδρύματος. Το ωράριο εργασίας του
προσωπικού είναι αυτό που προβλέπεται από τις κείμενες διατάξεις για κάθε κατηγορία.
2. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια ερευνητικού προγράμματος ή άλλου έργου που
έχει αποφασισθεί και καθορίζει μέσα στα πλαίσια της
αποστολής του Εργαστηρίου την προτεραιότητα στη
χρησιμοποίηση οργάνων και χώρων σε περίπτωση που
δεν υπάρχει σχετική απόφαση.
3. Ο Διευθυντής έχει την ευθύνη για την εν γένει λειτουργία του Εργαστηρίου, τη χρησιμοποίηση οργάνων
και υλικών που ανήκουν σε αυτό, την παραμονή των
εργαζομένων (προσωπικού, φοιτητών, επισκεπτών)
στους χώρους όπου τηρούνται ειδικοί κανόνες ασφαλείας που αποσκοπούν στην προφύλαξη της υγείας
και αρτιμέλειας των εργαζομένων, καθώς και στην
προστασία των οργάνων και εγκαταστάσεων του από
βλάβες.
4. Η χρησιμοποίηση ειδικών οργάνων του Εργαστηρίου επιτρέπεται μόνο στο προσωπικό του Εργαστηρίου
ή άλλους ερευνητές που έχουν ειδική επί των οργάνων
αυτών εκπαίδευση και εξουσιοδότηση. Κινητά όργανα
και σκεύη, τα οποία παραδίδονται για την διεξαγωγή
εργασιών επιστρέφονται, μετά τη χρησιμοποίησή τους,
στην κατάσταση που είχαν παραδοθεί.
5. Με εισήγηση του Διευθυντή στα αρμόδια όργανα
του Ιδρύματος είναι δυνατή η πρόσληψη επιστημόνων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
σε τομείς σχετικούς με τις διδακτικές και ερευνητικές
δραστηριότητες του Εργαστηρίου, σύμφωνα με τις κείμενες διατάξεις.
6. Ο Διευθυντής μπορεί να αναθέτει σε μέλος Ε.Δ.Τ.Π.
τη διοικητική και γραμματειακή υποστήριξη του Εργαστηρίου.
Άρθρο 7
Πόροι
Πόροι του Εργαστηρίου Βιολογικής Ανθρωπολογίας
είναι:
1. Τα έσοδα προέρχονται αποκλειστικά από ίδιους πόρους και δεν βαρύνουν τον προϋπολογισμό του Ιδρύμα-
τος σύμφωνα με το άρθρο 60 του ν. 4386/2016 (Α’ 83).
2. Τα έσοδα από την παροχή υπηρεσιών, σύμφωνα με
το άρθρο 52 του ν. 4957/2022.
3. Οι πιστώσεις από άλλες πηγές, όπως:
α. H ετήσια επιχορήγηση από τακτικό προϋπολογισμό
και προϋπολογισμό δημοσίων επενδύσεων από τα διάφορα Υπουργεία της χώρας.
β. Οι κληρονομιές, κληροδοτήματα, δωρεές και κάθε
άλλη οικονομική ενίσχυση που προέρχεται από ημεδαπά
ή αλλοδαπά φυσικά και νομικά πρόσωπα προς το Πανεπιστήμιο Θράκης για τους σκοπούς του Εργαστηρίου
Βιολογικής Ανθρωπολογίας, εφόσον δεν τίθενται όροι
που αντιβαίνουν στο σκοπό ιδίου και του Πανεπιστημίου
Θράκης.
γ. Τα κονδύλια που προέρχονται από τα ιδιαίτερα ερευνητικά προγράμματα.
Άρθρο 8
Τηρούμενα βιβλία
1. Για τις ανάγκες του Εργαστηρίου Βιολογικής Ανθρωπολογίας τηρούνται τα ακόλουθα βιβλία και στοιχεία:
α. Βιβλίο πρωτοκόλλου.
β. Βιβλίο περιουσιακών στοιχείων (πάγιος εξοπλισμός).
γ. Φάκελος οικονομικών στοιχείων για κάθε έτος.
δ. Κατάλογος επιστημονικών βιβλίων, περιοδικών και
οργάνων.
ε. Αρχείο ερευνητικών προγραμμάτων.
στ. Βαθμολόγιο φοιτητών
ζ. Βιβλίο πρακτικών-αποφάσεων
η. Αρχείο ερευνητικών δεδομένων
2. Με απόφαση του/της Διευθυντή/ντριας μπορεί να
τηρείται και κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο
για τα Εργαστήρια.
Άρθρο 9
Χώρος εγκατάστασης
Χώροι εγκατάστασης του Εργαστηρίου Βιολογικής
Ανθρωπολογίας είναι οι χώροι που παραχωρούνται
από το Ίδρυμα για τη διεξαγωγή του έργου του και
ειδικότερα οι χώροι των ειδικών εγκαταστάσεων με
τα όργανα και το λοιπό τεχνικό εξοπλισμό για τη διενέργεια των ερευνητικών προγραμμάτων και των
εργαστηριακών ασκήσεων. Στο χώρο εγκατάστασης
υπάρχει πινακίδα με τον τίτλο του Εργαστηρίου Βιολογικής Ανθρωπολογίας και το ονοματεπώνυμο του
διευθυντή.
Άρθρο 10
Υποχρεώσεις του Εργαστηρίου
Βιολογικής Ανθρωπολογίας προς το Ίδρυμα
1. Στο πλαίσιο των δραστηριοτήτων του Εργαστηρίου
Βιολογικής Ανθρωπολογίας, το προσωπικό του (τακτικά και συνεργαζόμενα μέλη, έκτακτο προσωπικό, κ.λπ.)
οφείλει να τηρεί τον Εσωτερικό Κανονισμό Λειτουργίας
του Ιδρύματος.
2. Το προσωπικό οφείλει να επιδεικνύει τη δέουσα επιμέλεια ως προς τη χρήση των υποδομών και του εξοπλι-
σμού του Εργαστηρίου.
3. Το εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και τους χώρους
όπου στεγάζεται.
4. Το Εργαστήριο οφείλει να παραχωρεί τους χώρους
και τον εξοπλισμό του (υπό την επίβλεψη και τις οδηγίες
του Διευθυντή ή άλλου μέλους του εργαστηρίου) για
την κάλυψη των εκπαιδευτικών αναγκών του οικείου
Τμήματος/Σχολής, οι οποίες σε κάθε περίπτωση ικανοποιούνται κατά προτεραιότητα. Το εργαστήριο οφείλει
να κάνει ορθολογική χρήση των υποδομών του, ώστε
η παροχή υπηρεσιών προς τρίτους να μην αποβαίνει
εις βάρος του δημόσιου ερευνητικού και εκπαιδευτικού
χαρακτήρα του εργαστηρίου.
5. Σε κάθε επιστημονική δημοσίευση ή ανακοίνωση
αποτελεσμάτων έρευνας που εκπονήθηκε ολικά ή μερικά στο Εργαστήριο, θα πρέπει να γίνεται αναφορά σε
αυτό ως δομή του Ιδρύματος.
Άρθρο 11
Οικονομική διαχείριση πόρων
1. Η οικονομική διαχείριση των πόρων που προέρχονται από την παροχή υπηρεσιών πραγματοποιείται
αποκλειστικά μέσω του Ειδικού Λογαριασμού Κονδυλίων
Έρευνας.
2. Τα έσοδα από την παροχή υπηρεσιών εισπράττονται από τον ΕΛΚΕ του Ιδρύματος και εγγράφονται στον
προϋπολογισμό έργου/προγράμματος του Εργαστηρίου
Βιολογικής Ανθρωπολογίας και στον προϋπολογισμό
του ΕΛΚΕ.
3. Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών του ΕΛΚΕ, καθορίζεται
το ποσοστό παρακράτησης επί των εσόδων που προέρχονται από την παροχή υπηρεσιών των πανεπιστημι-
ακών εργαστηρίων του Ιδρύματος υπέρ του ΕΛΚΕ του
ΑΕΙ (άρθρο 237 παρ. 4 του ν. 4957/2022) και το ποσοστό
που διατίθεται για τη δημιουργία έργου για την κάλυψη
ερευνητικών, αναπτυξιακών και λειτουργικών αναγκών
του εργαστηρίου, στο οποίο ορίζεται ως Επιστημονικά
Υπεύθυνος ο/η Διευθυντής/ντρια του Εργαστηρίου.
4. Με απόφαση του Συμβουλίου Διοίκησης, κατόπιν
εισήγησης του Διευθυντή του πανεπιστημιακού εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
του ΔΠΘ. Με όμοια απόφαση καθορίζεται το ποσοστό
παρακράτησης επί των πόρων του, το οποίο παρακρατάται υπέρ της Εταιρείας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
5. Οι πόροι που προέρχονται από την παροχή υπηρεσιών μέσω πανεπιστημιακών εργαστηρίων αποτελούν
ιδιωτικούς πόρους του Ιδρύματος. Ενδεικτικά δύνανται
να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού
προσωπικού του πανεπιστημιακού εργαστηρίου, πρόσθετες αμοιβές των μελών του μόνιμου προσωπικού του
Εργαστηρίου, μελών Διδακτικού ΔΕΠ, ΕΕΠ, ΕΔΙΠ, ΕΤΕΠ
και διοικητικού προσωπικού, δαπάνες μετακινήσεων,
δημοσιεύσεων, οργάνωσης συνεδρίων, καθώς και δημόσιων συμβάσεων για την προμήθεια αναγκαίων ειδών για
την ορθή και εύρυθμη λειτουργία των πανεπιστημιακών
εργαστηρίων και των δραστηριοτήτων τους.
Άρθρο 12
Διαδικασία σύναψης συμβάσεων
Παροχής Υπηρεσιών
1. 1. Το Εργαστήριο Βιολογικής Ανθρωπολογίας δύναται να παρέχει υπηρεσίες προς φορείς του ιδιωτικού ή
δημόσιου τομέα, της περ. α) της παρ. 1 του άρθρου 14
του ν. 4270/2014, όπως ισχύει, κατόπιν σύναψης σύμβασης παροχής υπηρεσιών, η οποία υπόκειται υποχρεωτικά
σε έγγραφο τύπο, εφόσον υπερβαίνει το ποσό των δέκα
χιλιάδων (10.000,00) ευρώ, μη συμπεριλαμβανομένου
του αναλογούντος Φόρου Προστιθέμενης Αξίας (ΦΠΑ).
Οι συμβάσεις παροχής υπηρεσιών εγκρίνονται από την
Επιτροπή Ερευνών του Ειδικού Λογαριασμού Κονδυλίων
Έρευνας (ΕΛΚΕ), κατόπιν αιτήματος του Διευθυντή του Εργαστηρίου ή άλλου ενδιαφερόμενου μέλους Διδακτικού
Ερευνητικού Προσωπικού που υπηρετεί στο Εργαστήριο
και επιθυμεί να παράσχει υπηρεσίες μέσω του Εργαστηρίου. Περίληψή τους αναρτάται στο πρόγραμμα «ΔΙΑΥ-
ΓΕΙΑ». Με απόφαση της Επιτροπής Ερευνών του ΕΛΚΕ,
δύναται να εγκρίνεται πρότυπο σχέδιο σύμβασης παροχής υπηρεσιών για κάθε πανεπιστημιακό εργαστήριο ή
άλλο ισοδύναμο έγγραφο, εφόσον το πανεπιστημιακό
εργαστήριο εφαρμόζει σύστημα διασφάλισης ποιότητας.
2. Αν το είδος των υπηρεσιών ή του υπό ανάθεση έργου προϋποθέτει τη χρήση πόρων του Εργαστηρίου,
όπως εξοπλισμού, υποδομών και ανθρώπινου δυναμικού που υπηρετεί ήδη στο Εργαστήριο, για την έγκριση
της σύμβασης από την Επιτροπή Ερευνών του ΕΛΚΕ,
απαιτείται η προσκόμιση βεβαίωσης του Διευθυντή του
Εργαστηρίου περί της δυνατότητας διάθεσης των πόρων
που απαιτούνται, ανά περίπτωση, για την ορθή εκτέλεση
της σύμβασης, χωρίς να παρακωλύεται η εκπαιδευτική
και ερευνητική δραστηριότητα του Εργαστηρίου και της
ακαδημαϊκής μονάδας στην οποία εντάσσεται (παρ. 2
του άρθρου 52 του ν. 4957/2022).
3. Οι συμβάσεις παροχής υπηρεσιών του Εργαστηρίου
περιλαμβάνουν κατ’ ελάχιστον τα ακόλουθα στοιχεία: α)
την επωνυμία του Ιδρύματος και του Εργαστηρίου, β) το
είδος και την περιγραφή των υπηρεσιών, γ) το συμβατικό τίμημα των υπηρεσιών, δ) τη χρονική διάρκεια της
σύμβασης, ε) τον προτεινόμενο Επιστημονικό Υπεύθυνο σύμφωνα με το άρθρο 234 του ν. 4957/2022, όπως
ισχύει, για την ορθή εκτέλεση του φυσικού και οικονομικού αντικειμένου της σύμβασης, στ) τις υποχρεώσεις
και τα δικαιώματα κάθε συμβαλλόμενου μέρους, ζ) το
δικαίωμα προβολής ή προώθησης του αντικειμένου ή
των αποτελεσμάτων των υπηρεσιών που περιγράφονται
στη σύμβαση από τον αντισυμβαλλόμενο αποδέκτη των
υπηρεσιών, καθώς και τα μέσα προβολής ή προώθησης, η) το έκτακτο ερευνητικό, επιστημονικό και λοιπό
προσωπικό, εφόσον κρίνεται αναγκαία η απασχόληση
έκτακτου προσωπικού για την ορθή υλοποίηση της σύμβασης, θ) ρήτρες εμπιστευτικότητας και εχεμύθειας, αν
υφίσταται σχετική ανάγκη, ι) κάθε άλλο στοιχείο που κρίνεται αναγκαίο για την ορθή υλοποίηση της σύμβασης.
4. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευ-
νών του ΕΛΚΕ, εγκρίνεται η αποδοχή διαχείρισης έργου/
προγράμματος του ΕΛΚΕ σύμφωνα με τους όρους της
σύμβασης παροχής υπηρεσιών.
5. Το Εργαστήριο Βιολογικής Ανθρωπολογίας δύναται
να συνάπτει συνεργασίες με φορείς της περ. α) της παρ. 1
του άρθρου 14 του ν. 4270/2014 υπό τη μορφή προγραμματικών συμβάσεων με σκοπό την παροχή υπηρεσιών,
που εγκρίνονται με απόφαση του Συμβουλίου Διοίκησης
του Ιδρύματος. Αν το είδος των υπηρεσιών προϋποθέτει
τη χρήση πόρων του πανεπιστημιακού εργαστηρίου,
απαιτείται η προσκόμιση της βεβαίωσης της παρ. 2 του
παρόντος άρθρου.
6. Το Εργαστήριο Βιολογικής Ανθρωπολογίας δύναται
να συμμετέχει μέσω του ΕΛΚΕ, ως υποψήφιος οικονομικός φορέας σε κάθε είδους διαγωνιστική διαδικασία
αναθετουσών αρχών για τη σύναψη δημόσιας σύμβασης με αντικείμενο την παροχή υπηρεσιών σύμφωνα
με τον ν. 4412/2016, όπως ισχύει. Για τον σκοπό αυτόν
ο ΕΛΚΕ δύναται να προβαίνει σε κάθε απαραίτητη ενέργεια ως υποψήφιος οικονομικός φορέας σύμφωνα με τον
ν. 4412/2016, όπως ισχύει, συμπεριλαμβανομένης της
διαδικασίας έκδοσης εγγυητικής επιστολής. Αν ο ΕΛΚΕ
αναδειχθεί ως ανάδοχος της διαγωνιστικής διαδικασίας,
με απόφαση της Επιτροπής Ερευνών, εγκρίνεται η σύναψη της δημόσιας σύμβασης και ακολουθεί η αποδοχή
διαχείρισης έργου/προγράμματος με αντικείμενο την
παροχή των υπηρεσιών που περιγράφονται στη διαγωνιστική διαδικασία, με Επιστημονικό Υπεύθυνο/νη/τον/
τη Διευθυντή/ντρια του Εργαστηρίου ή άλλο μέλος που
υπηρετεί ή παρέχει τις υπηρεσίες του σε αυτό.
Άρθρο 13
Υποχρεώσεις των εργαζομένων
στην παροχή υπηρεσιών
1. Όλο το προσωπικό του Εργαστηρίου Βιολογικής Ανθρωπολογίας είναι υποχρεωμένο να δείχνει τη μεγαλύτε-
ρη δυνατή επιμέλεια κατά την εκτέλεση της υπηρεσίας
του, να αφιερώνει σ’ αυτή ανεπιφύλακτα τις γνώσεις και
την εμπειρία του εφαρμόζοντας τους κανόνες της τέχνης
και της επιστήμης και να τηρεί τον Κώδικα Δεοντολογίας
και Καλής Πρακτικής και τον Κώδικα Ηθικής και Δεοντολογίας Ερευνών του ΔΠΘ.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον/στην Επιστημονικά Υπεύθυνο/η του Έργου,
ο οποίος αναλαμβάνει τη σύνθεση της Ομάδας Εργασίας
και την κατανομή του έργου στα μέλη της ομάδας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
3. Ο/Η Διευθυντής/ντρια του Εργαστηρίου σε συνεργασία με τον/την Επιστημονικά Υπεύθυνο του Έργου
συντονίζει την απρόσκοπτη εκτέλεση του έργου παροχής υπηρεσιών και εξασφαλίζει ότι η παροχή υπηρεσιών
εκ μέρους των μελών του Εργαστηρίου δεν γίνεται σε
βάρος του κύριου έργου τους, που είναι το εκπαιδευτικό και το ερευνητικό έργο στο πλαίσιο λειτουργίας του
Ιδρύματος υπό την έννοια ότι παρέχεται εκτός των ωρών
εργασίας κάθε μέλους του προσωπικού στο ίδρυμα.
Άρθρο 14
Διαδικασίες και όροι ασφάλειας της εργασίας
και της υγιεινής των εργαζομένων
1. Το Εργαστήριο, με ευθύνη του/της Διευθυντή/ντριας,
είναι υποχρεωμένο να εξασφαλίζει όλες τις προϋποθέσεις για την ασφάλεια της εργασίας και της υγιεινής των
εργαζομένων και των εγκαταστάσεών του. Υποχρεούται επίσης να παρέχει στους εργαζόμενους όλα τα μέσα
ασφάλειας και να διατηρεί τον εξοπλισμό του σε άριστη
κατάσταση.
2. Ο Κανονισμός ασφάλειας του Εργαστηρίου περιγράφεται αναλυτικά στο Παράρτημα του παρόντος.
3. Η πρόσβαση στο Εργαστήριο επιτρέπεται στο εξουσιοδοτημένο προσωπικό μόνον, ενώ απαιτείται ευκρινής
σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστά-
σεις του, όσο και στον περιβάλλοντα χώρο.
5. Οι εργαζόμενοι/ες στις εγκαταστάσεις του Εργαστηρίου υποχρεούνται, αν η φύση του έργου τους το
επιβάλλει, να φέρουν κατά τη διάρκεια της εργασίας τους
κατάλληλη ενδυμασία.
6. Σε περίπτωση που από τη λειτουργία του Εργαστηρίου δημιουργούνται ιδιαίτερες περιβαλλοντικές επιπτώ-
σεις, το Εργαστήριο έχει την υποχρέωση να λαμβάνει όλα
τα απαραίτητα μέτρα για την προστασία και αποκατάσταση του περιβάλλοντος χώρου, σύμφωνα με τις υποδείξεις
των αρμόδιων υπηρεσιών και τις ισχύουσες διατάξεις.
Άρθρο 15
Πολιτική για την Προστασία
Διανοητικής Ιδιοκτησίας
1. Υπό την επιφύλαξη διαφορετικής ρύθμισης στον
νόμο, σχετικά με το περιουσιακό δικαίωμα επί προϊόντων
της διανοίας, το αποτέλεσμα των προγραμμάτων και
των έργων, που εκπονούνται στο Εργαστήριο Βιολογικής Ανθρωπολογίας αποτελεί διανοητική ιδιοκτησία του
προσωπικού, του συνεργάτη ή της ομάδας των συνεργατών που το παρήγαγαν. Σε ειδικές περιπτώσεις παρο-
χής υπηρεσιών προς τρίτους ή έρευνας, είναι δυνατόν
η ρύθμιση της ιδιοκτησίας επί προϊόντων της διανοίας
να αποτελέσει αντικείμενο διαπραγμάτευσης, μεταξύ
του αναθέτοντα και του επιστημονικού υπεύθυνου του
έργου. Η ειδική αυτή συμφωνία εγκρίνεται από την Επιτροπή Ερευνών ύστερα από εισήγηση του/της Επιστη-
μονικά Υπευθύνου.
2. Τα δικαιώματα του προσωπικού του Εργαστηρίου
Βιολογικής Ανθρωπολογίας επί προϊόντων της διανοίας, εφ’ όσον η απονομή τους διέπεται από το τυπικό
σύστημα (λ.χ. δίπλωμα ευρεσιτεχνίας) κατοχυρώνονται
στον ΟΒΙ ή σε Διεθνείς Οργανισμούς, με έξοδα του Πανεπιστημιακού Εργαστηρίου, μετά από έγκριση της
Επιτροπής Ερευνών. Το ίδιο ισχύει και στην περίπτωση
που το προϊόν της διανοίας είναι αποτέλεσμα διεθνούς
συνεργασίας.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στο πλαίσιο των οποίων το Εργαστήριο αναλαμβάνει την εκτέλεση προγραμμάτων,
χωρίς τη δυνατότητα διαπραγμάτευσης του ζητήματος
της ιδιοκτησίας επί του προϊόντος της διανοίας, δεν ακολουθείται η παραπάνω διαδικασία, αλλά ενημερώνεται
η Επιτροπή Ερευνών, η οποία μπορεί να αρνηθεί την
υπογραφή τέτοιας σύμβασης.
4. Σε περίπτωση κατάρτισης σύμβασης παροχής
υπηρεσιών με συμβαλλόμενο μέρος το Εργαστήριο
Βιολογικής Ανθρωπολογίας, σε ειδικό άρθρο αυτής θα
ρυθμίζεται η ιδιοκτησία επί του προϊόντος διανοίας που
είναι αποτέλεσμα της παρεχόμενης υπηρεσίας. Στην
περίπτωση που το Ίδρυμα είναι δικαιούχος προϊόντος
διανοίας και η απονομή του δικαιώματος βαίνει κατά το
τυπικό σύστημα, το προϊόν της διάνοιας θα αξιολογείται
από την Επιτροπή Μεταφοράς Τεχνολογίας και Νεοφυούς Επιχειρηματικότητας (άρθρο 222 του ν. 4957/2022,
όπως ισχύει), η οποία, αφού αξιολογεί τη σημασία και τη
δυνατότητα βιομηχανικής εφαρμογής τους, εισηγείται
ή όχι την κατοχύρωσή τους με Δίπλωμα Ευρεσιτεχνίας
(ΔΕ) ή Πιστοποιητικό Υποδείγματος Χρησιμότητας (ΠΥΧ).
Άρθρο 16
Γενικές Αρχές Επεξεργασίας Δεδομένων
Προσωπικού Χαρακτήρα
1. Το ΔΠΘ συμμορφώνεται με τον Κανονισμό Ε.Ε.
2016/679 για την προστασία των φυσικών προσώπων
έναντι της επεξεργασίας των δεδομένων προσωπικού
χαρακτήρα και για την ελεύθερη κυκλοφορία των δεδομένων αυτών (Γενικός κανονισμός για την Προστασία των
Δεδομένων - ΓΚΠΔ) και τον εθνικό νόμο ν. 4624/2019,
όπως ισχύει, για τα δεδομένα προσωπικού χαρακτήρα,
που διατηρεί και επεξεργάζεται ως υπεύθυνος επεξεργασίας. Τηρεί τις αρχές προστασίας προσωπικών δεδομέ-
νων του ΓΚΠ, ήτοι, της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
2. Το Εργαστήριο Βιολογικής Ανθρωπολογίας επεξεργάζεται δεδομένα προσωπικού χαρακτήρα των φοιτη-
τών, των φοιτητριών και των εργαζομένων του τηρώντας
τα εξής:
α. Συλλέγει αρχικά και επεξεργάζεται στη συνέχεια
μόνο τα κατάλληλα, αναγκαία και επαρκή προσωπικά
δεδομένα για τους σκοπούς της εκπαίδευσης έχοντας
ως νομική βάση την εκπλήρωση καθήκοντος που εκτελείται προς το δημόσιο συμφέρον και επιπλέον για τους
εργαζόμενους την εκτέλεση σύμβασης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
β. Διατηρεί τα δεδομένα προσωπικού χαρακτήρα των
φοιτητών και φοιτητριών για διάστημα έξι (6) μηνών
από την λήξη του εργαστηριακού μαθήματος και δεν
τα διαβιβάζει σε τρίτους. Εντούτοις, είναι δυνατόν να τα
διατηρήσει και για μεγαλύτερο χρονικό διάστημα εάν η
επεξεργασία των δεδομένων αυτών είναι απαραίτητη
(i) -είτε για την τήρηση νομικής υποχρέωσης που επιβάλλει την επεξεργασία βάσει διάταξης νόμου (ιδίως
στο πλαίσιο των υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ
κ.λπ.), (ii) είτε για τη θεμελίωση, άσκηση ή υποστήριξη
νομικών αξιώσεων.
γ. Λαμβάνει τα κατάλληλα τεχνικά και οργανωτικά
μέτρα ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον το
Εργαστήριο επανεξετάζει περιοδικά την επάρκεια και
την αποτελεσματικότητα των μέτρων αυτών.
3. Το Εργαστήριο Βιολογικής Ανθρωπολογίας είναι
υποχρεωμένο να φροντίζει τα υποκείμενα των δεδομένων να μπορούν να ασκήσουν για τα δικά τους δεδομένα
προσωπικού χαρακτήρα τα εξής: (i) Το δικαίωμα ενημέρωσης. (ii) Το δικαίωμα πρόσβασης στα δεδομένα, (iii) Το
δικαίωμα διόρθωσης των δεδομένων, (iv) Το δικαίωμα
διαγραφής των δεδομένων («δικαίωμα στη λήθη»), (v) Το
δικαίωμα περιορισμού της επεξεργασίας των δεδομένων, (vi) Το δικαίωμα αντίρρησης στην επεξεργασία των
δεδομένων.
4. Τα υποκείμενα των δεδομένων εάν πιστεύουν ότι τα
δεδομένα τους προσωπικού χαρακτήρα παραβιάζονται
θα πρέπει να επικοινωνήσουν με τον Υπεύθυνο Προστασίας Δεδομένων του Πανεπιστημίου στο email: dpo@
duth.gr. Εάν θεωρούν ότι δεν έλαβαν ικανοποιητικές
απαντήσεις στα θέματα τους, μπορούν να υποβάλλουν
καταγγελία στην Αρχή Προστασίας Δεδομένων Προσωπικού Χαρακτήρα μέσω της ιστοσελίδας www.dpa.gr.
5. Οι φοιτητές/τριες και οι εργαζόμενοι/ες στο Εργαστήριο Βιολογικής Ανθρωπολογίας οφείλουν να τηρούν
τις πολιτικές ασφάλειας, αποδεκτής χρήσης, καθώς και
της προστασίας της ιδιωτικότητας και προσωπικών δεδομένων του ΔΠΘ.
6. Οι εργαζόμενοι/ες στο Εργαστήριο Βιολογικής Ανθρωπολογίας που έχουν συμβάσεις ορισμένου χρόνου
ή άλλοι συνεργάτες που απασχολούνται στα Εργαστήρια
οφείλουν να δεσμεύονται γραπτά με ρήτρες εμπιστευτικότητας. Ο επιστημονικά υπεύθυνος των εργαστηρίων οφεί-
λει να ελέγχει και να εξασφαλίζει την παραπάνω δέσμευση.
7. Απαγορεύεται στους χρήστες των πληροφορικών
υποδομών του Εργαστηρίου Βιολογικής Ανθρωπολογίας
να χρησιμοποιούν τις υποδομές για την προσωρινή ή
μεγαλύτερης διάρκειας αποθήκευση ή διακίνησης περιεχομένου που δεν είναι συμβατό με την λειτουργία του.
Το ΔΠΘ έχει το δικαίωμα να προβεί ανά πάσα στιγμή
σε έλεγχο των πληροφορικών υποδομών του Εργαστηρίου μέσω της Διεύθυνση Μηχανοργάνωσης ή και του
Υπολογιστικού Κέντρου - Κέντρου Διαχείρισης Δικτύων
για την διερεύνηση παραβίασης του παρόντος Κανονισμού και χωρίς την παρουσία των χρηστών. Η παραπά-
νω απαγόρευση δεν ισχύει για τους εργαζόμενους στο
Εργαστήριο. Το ΔΠΘ διατηρεί το αντίστοιχο δικαίωμα
ελέγχου για τους εργαζόμενους το οποίο θα πρέπει να
διεξάγεται παρουσία του εργαζομένου.
Άρθρο 17
Πολιτική χρήσης του λογοτύπου
του Ιδρύματος
1. Το λογότυπο του Ιδρύματος δύναται να χρησιμοποιηθεί χωρίς πρότερη άδεια και από το Εργαστήριο
Βιολογικής Ανθρωπολογίας για τις ακόλουθες χρήσεις:
α) Παρουσιάσεις, αναφορές ή έντυπα που αφορούν εκπαιδευτικές ερευνητικές ή αναπτυξιακές δράσεις του Πα-
νεπιστημίου, β) Δικτυακούς τόπους που δημιουργούνται
από τα πανεπιστημιακά εργαστήρια, γ) Όλες τις δράσεις
επικοινωνίας του Πανεπιστημίου, όπως κάρτες, δελτία τύπου, ενημερωτικά δελτία (newsletter), κοινωνικά δίκτυα.
2. Δικαίωμα χρήσης του λογότυπου έχουν: α) Τα μέλη
της ακαδημαϊκής κοινότητας του Ιδρύματος (φοιτητές,
ακαδημαϊκό και διοικητικό προσωπικό), β) Συνεργάτες
του Ιδρύματος (π.χ. εταίροι σε προγράμματα) με στόχο
την ανάδειξη/συμμετοχή του Πανεπιστημίου σε κοινές
δράσεις, γ) Δημοσιογράφοι, ερευνητές ή/και ιδιώτες που
αναφέρονται στο Ίδρυμα ή αναπαράγουν υλικό από αυτό.
3. Χρήση από μη αναφερόμενους και χρήσεις που δεν
αναφέρονται παραπάνω απαγορεύονται και απαιτείται
η άδεια του Ιδρύματος.
Άρθρο 18
Μεθοδολογία διασφάλισης ποιότητας
και διακρίβωσης οργάνων
Η μεθοδολογία διασφάλισης της ποιότητας και της
διακρίβωσης των οργάνων του Εργαστηρίου Βιολογικής
Ανθρωπολογίας προβλέπει τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές
και διεθνείς προδιαγραφές.
Άρθρο 19
Χρήση των υποδομών του Εργαστηρίου
Βιολογικής Ανθρωπολογίας
1. Η χρήση του Εργαστηρίου επιτρέπεται μόνο σε άτομα που ανήκουν στην ακαδημαϊκή κοινότητα του Ιδρύ-
ματος και, συγκεκριμένα, σε άτομα που ανήκουν στις
εξής κατηγορίες: (α) μέλη ΔΕΠ και λοιποί διδάσκοντες/
ουσες, (β) προπτυχιακοί και μεταπτυχιακοί φοιτητές/
τριες, (γ) ερευνητές/τριες, (δ) τεχνικό και εκπαιδευτικό
προσωπικό, (ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το
Ίδρυμα, (στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν τα
εργαστήρια μόνο μετά από άδεια του Διευθυντή του
Εργαστηρίου.
3. Κάθε εργαζόμενος ή επισκέπτης στις εγκαταστάσεις
του Εργαστηρίου Βιολογικής Ανθρωπολογίας οφείλει
να τηρεί τους κανόνες υγιεινής και ασφάλειας που έχει
θεσπίσει το Εργαστήριο, η Σχολή ή το Ίδρυμα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1802/11.04.2025
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή.
Άρθρο 20
Διαδικασίες και όροι ασφάλειας
των πληροφοριών, τήρηση
επιχειρηματικού απορρήτου
1. Για την προστασία του επιχειρηματικού απόρρητου
και των συμφερόντων του αντισυμβαλλόμενου Φορέα,
προβλέπεται ειδικό άρθρο στη σύμβαση παροχής υπηρεσιών στο οποίο χαρακτηρίζεται ο βαθμός εμπιστευ-
τικότητας των πληροφοριών που θα πρέπει να διαθέσει
ο Φορέας για την ολοκλήρωση του έργου.
2. Οι πληροφορίες θα χαρακτηρίζονται είτε ως πληροφορίες ιδιαίτερα εμπιστευτικές είτε απλά ως εμπιστευτικές,
είτε ως μη εμπιστευτικές. Στην πρώτη περίπτωση, το Εργαστήριο Βιολογικής Ανθρωπολογίας δεν θα έχει κανένα
δικαίωμα άλλης άμεσης ή έμμεσης χρήσης των πληροφοριών πέραν του συγκεκριμένου έργου που θα αφορά η σύμ-
βαση, στην δεύτερη περίπτωση θα μπορεί να κάνει έμμεση
χρήση των πληροφοριών με τους όρους που προβλέπει η
σύμβαση (δημοσιεύσεις, στατιστικές μελέτες, έντυπα του
Ιδρύματος ή του Εργαστηρίου, σε ενημερωτικές εκδηλώσεις, κ.α.), ενώ στην τρίτη περίπτωση το Εργαστήριο θα
μπορεί να χρησιμοποιήσει τις πληροφορίες με όποιο τρόπο
κρίνει σκόπιμο ότι εξυπηρετεί τους σκοπούς του.
3. Σε κάθε περίπτωση απαγορεύεται να τεθεί ως όρος
στη σύναψη σύμβασης παροχής υπηρεσιών με τρίτους
ότι τα αποτελέσματα της εργασίας των Εργαστηρίων
είναι απόρρητα.
Άρθρο 21
Διαχείριση και αποθήκευση υλικών
και πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης. Ο/Η Επιστημονικά Υπεύθυνος/η του κάθε
έργου θα έχει επίσης τη συνολική ευθύνη από πλευράς
του Εργαστηρίου για τον έλεγχο των αποθεμάτων (stock)
και τις διαδικασίες παραγγελιών.
2. Το προσωπικό του Εργαστηρίου Βιολογικής Ανθρωπολογίας έχει την ευθύνη της διαχείρισης των υλικών και
είναι υποχρεωμένο να λαμβάνει μέτρα για την ασφαλή
φύλαξή τους σε κατάλληλους χώρους και τη διατήρησή
τους σε άριστη κατάσταση.
3. Για όλες τις υπηρεσίες που προσφέρει το Εργαστήριο Βιολογικής Ανθρωπολογίας προς τρίτους, διατηρεί
πλήρες μηχανογραφημένο αρχείο πληροφοριών.
4. Η διαχείριση και η αποθήκευση των πληροφοριών για
κάθε έργο θα γίνεται από τον Επιστημονικά Υπεύθυνο του
Έργου, ο οποίος και θα είναι ο αποκλειστικά υπεύθυνος
έναντι του αντισυμβαλλόμενου για την τήρηση των σχετικών όρων του άρθρου για το επιχειρηματικό απόρρητο.
5. Η εγκατάσταση ή απεγκατάσταση Hardware ή
Software στους Ηλεκτρονικούς Υπολογιστές του Εργαστηρίου Βιολογικής Ανθρωπολογίας επιτρέπεται μόνο
από τα αρμόδια προς τούτο όργανα του τμήματος ή από
εξουσιοδοτημένους τεχνικούς εταιρειών οι οποίες έχουν
αναλάβει την τεχνική υποστήριξη ή προμήθεια εξοπλισμού. Η μετακίνηση εξοπλισμού από τους χώρους των
εργαστηρίων απαγορεύεται εκτός και αν αυτό γίνεται
μετά από έγκριση των αρμόδιων οργάνων του τμήματος ή στα πλαίσια ανάγκης επισκευής. Στην δεύτερη
περίπτωση θα πρέπει να έχουν εκδοθεί, με ευθύνη του
Ειδικού Τεχνικού Προσωπικού (ΕΤΠ), τα σχετικά παραστατικά που κατά περίπτωση προβλέπονται.
Άρθρο 22
Θέματα ηθικής και δεοντολογίας
της έρευνας
1. Τα θέματα ηθικής και δεοντολογίας της έρευνας που
αφορούν τα έργα παροχής υπηρεσιών που υλοποιούνται
από τα Εργαστήρια τα επιλαμβάνεται η Επιτροπή Ηθικής
και Δεοντολογίας της Έρευνας (ΕΗΔΕ) που λειτουργεί στο
Ίδρυμα με σκοπό να παρέχει σε ηθικό και δεοντολογικό
επίπεδο εγγύηση αξιοπιστίας των έργων.
2. Η διαδικασία υποβολής ερωτημάτων προς την
ΕΗΔΕ επί θεμάτων ηθικής και δεοντολογίας της έρευνας των έργων παροχής υπηρεσιών που χρήζουν
διερεύνησης, καθορίζεται με βάση τις διατάξεις του
ν. 4957/2022 (άρθρα 277-282) και τον Κανονισμό Αρχών
και Λειτουργίας της ΕΗΔΕ που περιλαμβάνεται στον
Οδηγό Χρηματοδότησης και Διαχείρισης του ΕΛΚΕ του
Ιδρύματος. Στον ανωτέρω Κανονισμό εξειδικεύονται τα
έγγραφα που υποβάλλονται από τους/τις επιστημονικά
υπευθύνους/ες, όπως, αίτηση, ερωτηματολόγιο και έκθεση καταλληλότητας και η διαδικασία υποβολής τους,
ο τρόπος λειτουργίας και λήψης αποφάσεων της ΕΗΔΕ.
Άρθρο 23
Τίτλος
Ο τίτλος του Εργαστηρίου του Εργαστηρίου Βιολογικής Ανθρωπολογίας αναγράφεται σε κάθε έντυπό,
μαζί με το διακριτικό τίτλο. Ο τίτλος αυτός καθώς και
τα στοιχεία του/της Διευθυντή/τριας του εργαστηρίου
αναγράφονται στους χώρους του Ιδρύματος που είναι
εγκατεστημένο το εργαστήριο.
Άρθρο 24
Έναρξη Ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 27 Ιανουαρίου 2025
Ο Πρύτανης
ΦΩΤΙΟΣ ΜΑΡΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201802.pdf | Tokens: 36658]